CELEX: 62013CN0413
Language: hr
Date: 2013-07-22 00:00:00
Title: Predmet C-413/13: Zahtjev za prethodnu odluku koji je podnio Gerechtshof Den Haag (Nizozemska) dana 22. srpnja 2013. — FNV Kunsten Informatie en Media protiv Staat der Nederlanden

9.11.2013   
            
            
               HR
            
            
               Službeni list Europske unije
            
            
               C 325/9
            
         Zahtjev za prethodnu odluku koji je podnio Gerechtshof Den Haag (Nizozemska) dana 22. srpnja 2013. — FNV Kunsten Informatie en Media protiv Staat der Nederlanden
   (Predmet C-413/13)
   2013/C 325/15
   Jezik postupka: nizozemski
   
      Sud koji je uputio zahtjev
   
   Gerechtshof Den Haag
   
      Stranke u glavnom postupku
   
   
      Tužitelj: FNV Kunsten Informatie en Media
   
      Tuženik: Staat der Nederlanden
   
      Prethodna pitanja
   
   
               1.
            
            
               Treba li pravila tržišnog natjecanja u pravu Unije tumačiti na način da se izvan područja primjene članka 101. UFEU-a nalazi odredba kolektivnog ugovora sklopljenog između udruženja poslodavaca i udruženja radnika kojom se određuje da samostalni djelatnici, koji na temelju ugovora o pružanju usluga obavljaju za poslodavca isti rad kao i radnici na koje se primjenjuje kolektivni ugovor, moraju primati određenu minimalnu naknadu, upravo zato što se ova odredba nalazi u kolektivnom ugovoru?
            
         
               2.
            
            
               U slučaju negativnog odgovora na prvo pitanje, nalazi li se navedena odredba izvan područja primjene članka 101. UFEU-a ako ova odredba (također) ima za cilj poboljšanje uvjeta rada radnicima na koje se primjenjuje kolektivni ugovor i je li pri tom još bitno poboljšavaju li se time uvjeti rada neposredno ili tek posredno?